พบบิ๊กล็อต MPG ราคาต่ำกว่ากระดาน จับตาผถห.ใหญ่ทิ้งหุ้นก้อนโต 200 ล้านหุ้น
MPG มีบิ๊กล็อตเช้านี้ มูลค่า 52 ลบ. 3 รายการ ปริมาณ 200 ล้านหุ้น ราคาเฉลี่ย 0.26 บ./หุ้น ซึ่งเป็นราคาต่ำกว่ากระดานซื้อขาย โดยราคาหุ้น MPG ปิดตลาดเช้าอยู่ที่ 0.46 บาท บวก 0.10 บาท หรือ 27.78% มูลค่าซื้อขายที่ 60.67 ลบ.
5 ก.พ. 2562

ผู้สื่อข่าวรายงานว่า วันนี้ (5 ก.พ.) มีรายการสรุปซื้อขายกระดานรายใหญ่ (Big lot) ภาคเช้าของ บริษัท เอ็มพีจี คอร์ปอเรชั่น จำกัด (มหาชน) หรือ MPG จำนวน 3 รายการ ปริมาณ 200 ล้านหุ้น มูลค่ารวม 52 ล้านบาท ราคาเฉลี่ย 0.26 บาทต่อหุ้น ซึ่งเป็นราคาต่ำกว่ากระดานซื้อขาย ซึ่ง MPG ซื้อขายอยู่ในตลาด mai
โดยราคาหุ้น MPG ปิดตลาดเช้าอยู่ที่ 0.46 บาท บวก 0.10 บาท หรือ 27.78% สูงสุด 0.46 บาท ต่ำสุด 0.37 บาท ราคา Ceiling ที่ 0.46 บาท มูลค่าซื้อขายที่ 60.07 ล้านบาท
ทั้งนี้จากการตรวจสอบโครงสร้างผู้ถือหุนใหญ่ MPG ข้อมูลล่าสุด ณ วันที่ 16 มี.ค.2561 พบ นางกิตติ์ยาใจ ตรีเอกวิจิตร เป็นผู้ถือครองหุ้นในสัดส่วนใกล้เคียงกับขนาดของรายการบิ๊กล็อตดังกล่าว โดย นางกิตติ์ยาใจ ตรีเอกวิจิตร ถือครองหุ้น MPG เป็นจำนวนทั้งสิ้น 251,293,800 หุ้น หรือคิดเป็น 25.70%
โครงสร้างผู้ถือหุ้นใหญ่ MPG
ที่มา : ตลท. (ภาพรวมข้อมูลผู้ถือหุ้น ณ วันที่ 16/03/2561)